O‘ZBEKISTON RESPUBLIKASI HUKUMATINING AYRIM QARORLARIGA O‘ZGARTIRIShLAR KIRITISh TO‘G‘RISIDA

Vazirlar Mahkamasining “Kimyo sanoati korxonalarini boshqarish tuzilmasini takomillashtirish va qishloq xo‘jaligiga agrokimyo xizmati ko‘rsatishni yaxshilash chora-tadbirlari to‘g‘risida” 2004-yil 23-yanvardagi 33-son hamda “O‘zkimyosanoat” davlat-aksiyadorlik kompaniyasi tashkiliy tuzilmasini qisman o‘zgartirish to‘g‘risida” 2004-yil 31-martdagi 154-son qarorlariga muvofiq Vazirlar Mahkamasi qaror qiladi:
 O‘zbekiston Respublikasi Hukumatining ilovaga muvofiq ayrim qarorlariga o‘zgartirishlar kiritilsin.
 1. Vazirlar Mahkamasining “Qishloq xo‘jaligiga agrokimyo xizmati ko‘rsatishni takomillashtirish chora-tadbirlari to‘g‘risida” 2001-yil 1-fevraldagi 63-son qaroridagi (O‘zbekiston Respublikasi QT, 2001-y., 2-son, 8-modda) 10 va 11-bandlar quyidagi tahrirda bayon qilinsin:
 “10. O‘zbekiston Respublikasi Monopoliyadan chiqarish va raqobatni rivojlantirish davlat qo‘mitasi hamda Moliya vazirligi “O‘zkimyosanoat” davlat-aksiyadorlik kompaniyasi korxonalari tomonidan ishlab chiqariladigan hamda tovar ishlab chiqaruvchilarga “Qishloqxo‘jalikkimyo” hududiy aksiyadorlik jamiyatlari orqali sotiladigan mineral o‘g‘itlar, o‘simliklarni himoya qilish kimyoviy vositalariga, O‘zbekiston Respublikasi Qishloq va suv xo‘jaligi vazirligining Respublika o‘simliklarni himoya qilish markazi tomonidan bajariladigan qishloq xo‘jaligi korxonalariga agrokimyoviy xizmatlar ko‘rsatish bo‘yicha xizmatlar va ishlarga narx belgilash normalarining asoslanganligi va ularga rioya etilishi ustidan qat’iy nazorat o‘rnatsinlar.
 11. “O‘zkimyosanoat” davlat-aksiyadorlik kompaniyasining “Qishloqxo‘jalikkimyo” hududiy aksiyadorlik jamiyatlariga “O‘zqishloqxo‘jalikmash-xolding” kompaniyasi korxonalari, shu jumladan qo‘shma korxonalar tomonidan ishlab chiqarilayotgan qishloq xo‘jaligi texnikasini Vazirlar Mahkamasining 2000-yil 2-noyabrdagi 424-son qarori bilan tasdiqlangan tartibga muvofiq lizing bo‘yicha sotib olish huquqi berilsin”.
 2. Vazirlar Mahkamasining “Qishloq xo‘jaligi korxonalarini fermer xo‘jaliklariga aylantirish chora-tadbirlari to‘g‘risida” 2002-yil 5-yanvardagi 8-son qarorining (O‘zbekiston Respublikasi QT, 2002-y., 1-son, 2-modda) 4-bandida:
 birinchi xatboshidagi “O‘zqishloqxo‘jalikkimyo” so‘zi “O‘zkimyosanoat” so‘zi bilan almashtirilsin;
 uchinchi xatboshidagi “O‘zqishloqxo‘jalikkimyo” kompaniyasining fermer xo‘jaliklarini mineral o‘g‘itlar va boshqa kimyoviy vositalar bilan ta’minlash ombori” so‘zlari “O‘zkimyosanoat” davlat-aksiyadorlik kompaniyasi “Qishloqxo‘jalikkimyo” hududiy aksiyadorlik jamiyatlarining fermer xo‘jaliklarini mineral o‘g‘itlar va boshqa kimyoviy vositalar bilan ta’minlash ombori” so‘zlari bilan almashtirilsin. 
 3. Vazirlar Mahkamasining “O‘zbekiston Respublikasi pillachilik sohasini yanada rivojlantirish chora-tadbirlari to‘g‘risida” 2002-yil 5-apreldagi 118-son qarorining 5-bandi quyidagi tahrirda bayon qilinsin:
 “5. O‘zbekiston Respublikasi Qishloq va suv xo‘jaligi vazirligi har yili pilla yetishtiruvchi korxonalarga tut daraxtlari zararkunandasi “tut parvonasi”ga qarshi kurash vositalarini “O‘zbek ipagi” uyushmasi bilan birgalikdagi hisob-kitoblar asosida aniqlanadigan hajmda ajratishni nazarda tutsin”.
 5. Vazirlar Mahkamasining “Iqtisodiy nochor korxonalarni tugatish va ularning tarkibini o‘zgartirishga doir qo‘shimcha chora-tadbirlar to‘g‘risida” 2002-yil 8-oktabrdagi 347-son qarorida:
 3-ilovadagi 1—6-satrlar “O‘zkimyosanoat” davlat-aksiyadorlik kompaniyasi bo‘limidan 196—201-satrlar bilan “Hududiy bo‘ysunishdagi korxonalar” bo‘limiga o‘tkazilsin;
 4-ilovadagi 45-satr “O‘zkimyosanoat” davlat-aksiyadorlik kompaniyasi bo‘limidan 48-satr bilan “Hududiy bo‘ysunishdagi korxonalar” bo‘limiga o‘tkazilsin, “Bajarish uchun mas’ullar” ustunidan “O‘zkimyosanoat” davlat-aksiyadorlik kompaniyasi” so‘zlari chiqarib tashlansin; 
 5-ilovaga “Hududiy bo‘ysunishdagi korxonalar” bo‘limi qo‘shilsin, 26 va 28-satrlar “O‘zkimyosanoat” davlat-aksiyadorlik kompaniyasi bo‘limidan 1 va 2-satrlar bilan “Hududiy bo‘ysunishdagi korxonalar” bo‘limiga o‘tkazilsin. 
 6. Vazirlar Mahkamasining “2003-2004-yillarda korxonalarni davlat tasarrufidan chiqarish va xususiylashtirish dasturi to‘g‘risida” 2003-yil 17-apreldagi 185-son qarorida:
 1-ilovadagi 11-15-satrlar “O‘zkimyosanoat” davlat-aksiyadorlik kompaniyasi bo‘limidan 1392—1396-satrlar bilan “Boshqalar” bo‘limiga o‘tkazilsin;
 2-ilovadagi 7-satr chiqarib tashlansin;
 3-ilovadagi “O‘zkimyosanoat” davlat-aksiyadorlik kompaniyasi bo‘limida 1-satrdagi “25%” raqami hamda 2, 3-satrlardagi “26%” raqami “Davlat tasarrufida qoldiriladigan davlat ulushi miqdori” 6-ustunidan tegishli ravishda “Aksiyadorlik kompaniyasi, davlat-aksiyadorlik kompaniyasi va xolding kompaniyalari ustav fondiga beriladigan davlat ulushi miqdori” 5-ustuniga o‘tkazilsin;
 4-ilovadagi 3, 7, 8-satrlar “O‘zkimyosanoat” davlat-aksiyadorlik kompaniyasi bo‘limidan 645, 646, 647-satrlar bilan “Boshqalar” bo‘limiga o‘tkazilsin.
 7. Vazirlar Mahkamasining 2003-yil 30-oktabrdagi 476-son qarori bilan tasdiqlangan 2004—2006-yillarda fermer xo‘jaliklarini rivojlantirish konsepsiyasini amalga oshirish chora-tadbirlari dasturida, III bo‘limda, “Mas’ul bajaruvchilar” ustunida 3.1, 3.2, 3.4-kichik bandlarda, “Tadbirlar nomi”, “Mas’ul bajaruvchilar” ustunlarida 3.3-kichik bandda “O‘zqishloqxo‘jalikkimyo” so‘zi “O‘zkimyosanoat” kompaniyasining “Qishloqxo‘jalikkimyo” hududiy aksiyadorlik jamiyatlari” so‘zlari bilan almashtirilsin.
 8. Vazirlar Mahkamasining “O‘zbekiston Respublikasi Vazirlar Mahkamasi apparati tuzilmasini qisman o‘zgartirish to‘g‘risida” 2003-yil 27-dekabrdagi 574-son qaroriga 1-ilovada “O‘zqishloqxo‘jalikkimyo” so‘zi chiqarib tashlansin.